CELEX: 62013CA0090
Language: mt
Date: 2014-05-15 00:00:00
Title: Kawża C-90/13 P: Sentenza tal-Qorti tal-Ġustizzja (It-Tieni Awla) tal- 15 ta’ Mejju 2014 – 1. garantovaná a.s. vs Il-Kummissjoni Ewropea (Appell — Kompetizzjoni — Regolament (KE) Nru °1/2003 — Akkordji — Kalkolu tal-ammont tal-multa — Dħul mill-bejgħ totali magħmul matul is-sena finanzjarja preċedenti)

7.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 212/8
            
         Sentenza tal-Qorti tal-Ġustizzja (It-Tieni Awla) tal-15 ta’ Mejju 2014 – 1. garantovaná a.s. vs Il-Kummissjoni Ewropea
   (Kawża C-90/13 P) (1)
   
   ((Appell - Kompetizzjoni - Regolament (KE) Nruo1/2003 - Akkordji - Kalkolu tal-ammont tal-multa - Dħul mill-bejgħ totali magħmul matul is-sena finanzjarja preċedenti))
   2014/C 212/08
   Lingwa tal-proċedura: l-Ingliż
   
      Partijiet
   
   
      Appellanti: 1. garantovaná a.s (rappreżentanti: K. Lasok QC, J. Holmes u B. Hartnett, barristers, O. Geiss, avukat)
   
      Parti oħra fil-proċedura: Il-Kummissjoni Ewropea (rappreżentanti: T. Vecchi u N. Khan, aġenti)
   
      Suġġett
   
   Appell mis-sentenza tal-Qorti Ġenerali (It-Tielet Awla), tat-12 ta’ Diċembru 2012, 1. garantovaná vs Il-Kummissjoni (T-392/09) li permezz tagħha l-Qorti Ġenerali ċaħdet rikors intiż għall-annullament parzjali tad-Deċiżjoni tal-Kummissjoni C (2009) 5791 finali, tat-22 ta’ Lulju 2009, dwar proċedura għall-applikazzjoni tal-Artikolu 81 tat-Trattat KE u tal-Artikolu 53 tal-Ftehim ŻEE (Każ COMP/39.396 – Reaġenti bbażati fuq il-karbur tal-kalċju u l-manjesju għall-industrija tal-azzar), li tikkonċerna akkordju fis-suq tat-trab u tal-granulat tal-karbur tal-kalċju, kif ukoll fis-suq tal-granulat tal-manjesju f’parti kunsidervoli taż-ŻEE, li jirrigwarda l-iffissar tal-prezzijiet, it-tqassim tas-swieq u l-iskambju ta’ informazzjoni, kif ukoll, sussidjarjament, għat-tnaqqis tal-multa imposta fuq l-appellanti – Kalkolu tal-multa – Limitu ta’ 10 % tad-dħul mill-bejgħ – Dħul mill-bejgħ rilevanti
   
      Dispożittiv
   
   
               1)
            
            
               L-appell huwa miċħud.
            
         
               2)
            
            
               1. garantovaná a.s. hija kkundannata għall-ispejjeż.
            
         
      (1)  ĠU C 114, 20.04.2013.